# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 9/2017

# zo zasadnutia Kolégia rektora STU zo dňa 06. 12. 2017

**PRÍTOMNÍ: podľa prezenčnej listiny**

**PROGRAM:**

1. Harmonogram akademického roka 2018/2019

2. Rozpočet STU - rozpis dotácie UVP

3. Projekt ACCORD

4. Analýza scientometrických výstupov fakúlt STU a ich porovnanie s vybranými fakultami na prevažne technických univerzitách v

 SR a ČR za roky 2012-2017

5. Návrh na vytvorenie a sprístupnenie aplikácie Q1 na webovom sídle STU

6. Návrh smernice rektora "Vybavovanie sťažností na Slovenskej technickej univerzite v Bratislave"

7. Návrh smernice rektora Ochrana a správa práv priemyselného vlastníctva na Slovenskej technickej univerzite v Bratislave

8. Postdoktorandské výskumné pobyty na Slovenskej technickej univerzite v Bratislave

9. Vyhlásenie výzvy Grantovej schémy na podporu excelentných tímov mladých výskumníkov v podmienkach Slovenskej technickej

 univerzity v Bratislave

10. Výzva na predkladanie žiadostí v rámci Programu na podporu mladých výskumníkov

11. Vedec roka 2017 - Vyhlásenie súťaže

12. Dodatok č.1 k Smernici rektora: Zásady hospodárenia STU v Bratislave

13. Návrh Dodatku č.2 k Smernici rektora: Nájom nehnuteľného majetku vo vlastníctve STU v Bratislave

14. Opatrenia na odstránenie nedostatkov zistených kontrolou NKÚ

15. Aktualizácia zámeru vysporiadania pozemkov STU s UK v Mlynskej doline

16. Pravidlá na tvorbu prístupových hesiel

17. Rôzne:

 A. Návrh na organizovanie Erasmus International Staff Weeku

# V úvode rokovania rektor informoval prítomných o zverejnení návrhu rozpisu dotácií zo štátneho rozpočtu verejným vysokým školám na rok 2018. Podľa tohto návrhu majú byť vysoké školy financované tak, že výška financovania všetkých technických univerzít (STU, TUKE, UNIZA, TUZVO a TNUNI) bude nižšia ako v predchádzajúcom roku, avšak skoro všetky ostatné verejné vysoké školy majú byť financované lepšie, viaceré výrazne lepšie, s čím rektori technických univerzít nesúhlasia a rozhodli sa napísať ministerke školstva protestný list.

Zároveň v nadväznosti na ostatné stretnutie s dekanmi otvoril tému vypracovania nového dlhodobého zámeru. Diskusiou na uvedenú tému sa budú opäť zaoberať na samostatnom stretnutí dňa 20.12.2017 o 09:00 hod. na R STU.

**K BODU 1: Harmonogram akademického roka 2018/2019**

Materiál uviedol rektor. Prezentoval prorektor Stanko v zmysle čl. 8 bod 3 Študijného poriadku Slovenskej technickej univerzity v Bratislave, materiál bol pripravený v spolupráci s prodekanmi pre vzdelávanie a prerokovaný na zasadnutí Vedenia STU dňa 29.11.2017.

V rámci krátkej diskusie dekani upozornili, že počet dní prázdnin vnímajú ako problém a vyjadrili názor, že by bolo vhodné ich zredukovať. Rektor v tejto súvislosti požiadal prorektora Stanka o preverenie pripomienky najmä z hľadiska dodržania zákona.

**UZNESENIE: 9.1/2017-KR**

Kolégium rektora STU prerokovalo harmonogram akademického roka 2018/2019 s pripomienkou.

**K BODU 2: Rozpočet STU - rozpis dotácie UVP**

Materiál uviedol rektor. Prezentoval kvestor.

Dekanka Vitková predniesla diskusný príspevok v zmysle iného formátu úpravy, navrhla zachovať proporciu použiť proporčný mechanizmus delenia dotácie medzi fakultami.

**UZNESENIE: 9.2/2017-KR**

Kolégium rektora STU prerokovalo rozpočet STU – rozpis dotácie UVP a odporúča materiál predložiť na zasadnutie Akademického

senátu STU.

**K BODU 3: Projekt ACCORD**

Materiál uviedol rektor.

Z diskusie:

Dekan Šooš vyjadril názor, že plne rešpektuje rozhodnutie vedenia a podporuje ho. Zároveň vyslovil nádej, že sa v budúcnosti nájdu

finančné prostriedky na realizáciu objektu vnútrobloku.

Dekanka Bieliková ocenila úsilie vynaložené na prípravu projektu a v princípe zastáva názor, že akákoľvek fakulta STU tieto

finančné prostriedky získa, je to pre STU v poriadku. Avšak navrhla samostatné stretnutie, na ktorom by sa diskutovalo o detailoch

projektu.

Dekan Oravec poznamenal, že s podrobnejšími informáciami o projekte sa oboznámil len 29.11.2017 a upozornil, že zatiaľ chýba

téma propagácie štúdia a kroky na stabilizáciu študentov.

**UZNESENIE: 9.3/2017-KR**

Kolégium rektora STU berie na vedomie informáciu o pripravovanom projekte ACCORD.

**K BODU 4: Analýza scientometrických výstupov fakúlt STU a ich porovnanie s vybranými fakultami na prevažne technických univerzitách v SR a ČR za roky 2012-2017**

Materiál uviedol rektor. Analýzu prezentoval prof. Janovec ako prehľadovú štúdiu o trendoch vo vedeckej výkonnosti súčastí STU.

V rámci rozsiahlejšej diskusie sa dekanka Vitková informovala o dôvode kladenia dôrazu len na databázu WOS, a nie aj na SCOPUS.

Dekan Šooš vyjadril názor, že je to ukazovateľ kvality, ale len jej časť. Zároveň podotkol, že tieto kritériá majú výpovednú hodnotu

hlavne pre MŠVVaŠ SR.

Dekan FCHPT upozornil na nezrovnalosti v počte tvorivých pracovníkov, vyjadril presvedčenie, že uvedené údaje nie sú korektné.

Dekan Peterka ocenil túto snahu, podľa jeho vyjadrenia je potrebné mať takýto prehľad, ale myslí si, že vhodnejšie by bolo

analyzovať oblasti výskumu.

V závere rektor konštatoval, že uvedené kritériá sú pre argumentáciu s MŠVVaŠ SR akceptovateľnejšie. Poďakoval prof. Janovcovi

za spracovanie prehľadu a odporučil skorigovať a zohľadniť v dokumente vznesené nejasnosti.

**UZNESENIE: 9.4/2017-KR**

Kolégium rektora STU berie na vedomie analýzu scientometrických výstupov fakúlt STU a ich porovnanie s vybranými

fakultami na prevažne technických univerzitách v SR a ČR za roky 2012-2017 s pripomienkami.

**K BODU 5: Návrh na vytvorenie a sprístupnenie aplikácie Q1 na webovom sídle STU**

Materiál uviedol rektor. Prezentoval prof. Janovec s cieľom predstaviť autorov špičkových vedeckých publikácií z radov zamestnancov STU na verejnej báze.

V rámci diskusie rektor navrhol doplniť na „rýchly klik“ zoznam časopisov a publikácií.

Dekanka Bieliková a dekan Šooš ocenili iniciatívu systematického hodnotenia špičkových publikácií na web stránke univerzity, avšak upozornili, že aj keď sme sa prispôsobili hodnoteniu ministerstva, nie všetky fakulty sú schopné publikovať v Q1. Navrhli, aby sa zverejňovali aj výsledky Q2. Rektor konštatoval, že výsledky Q1 sú z hľadiska financovania niekoľkonásobne výhodnejšie. Dekan Šajbidor v rámci uvedenej témy uviedol, že je dobré, keď MŠVVaŠ SR chce financovať tie najlepšie publikácie.

**UZNESENIE: 9.5/2017-KR**

Kolégium rektora STU berie na vedomie návrh na vytvorenie a sprístupnenie aplikácie Q1 na webovom sídle STU s pripomienkami.

**K BODU 6: Návrh smernice rektora "Vybavovanie sťažností na Slovenskej technickej univerzite v Bratislave**"

Materiál uviedol rektor. Prizvaný: Ing. Malina.

Dokument bol predložený v zmysle zákona č. 94/2017 Z. z., ktorým sa mení a dopĺňa zákon č. 9/2010 Z. z. o sťažnostiach

v znení neskorších predpisov.

**UZNESENIE: 9.6/2017-KR**

Kolégium rektora STU návrh smernice rektora "Vybavovanie sťažností na Slovenskej technickej univerzite v Bratislave“.

**K BODU 7: Návrh smernice rektora Ochrana a správa práv priemyselného vlastníctva na Slovenskej technickej univerzite v Bratislave**

Materiál uviedol rektor. Prezentoval prorektor Peciar. Prizvaná: JUDr. Rybanská.

Ide o úpravu zásad v oblasti ochrany a správy práv priemyselného vlastníctva na STU podľa potrieb, ktoré vznikli v aplikačnej praxi, a zároveň od 01. 01. 2018 nadobudne účinnosť zákon č. 242/2017 Z. z., ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony. Ďalšie zákony súvisiace s priemyselným vlastníctvom, ktoré sa uvedenou novelou menia sú zákon o dizajnoch, zákon o úžitkových vzoroch a zákon o ochranných známkach.

V rámci krátkej diskusie sa dekan Šooš zaujímal o definície pojmov „spolupôvodca“ a „spolumajiteľ“ predmetu priemyselného vlastníctva.

**UZNESENIE: 9.7/2017-KR**

Kolégium rektora STU prerokovalo návrh smernice rektora Ochrana a správa práv priemyselného vlastníctva na Slovenskej technickej

univerzite v Bratislave a odporúča predmetný interný predpis vydať.

**K BODU 8: Postdoktorandské výskumné pobyty na Slovenskej technickej univerzite v Bratislave**

Materiál uviedol rektor. Prezentoval prorektor Peciar v súlade s plánom hlavných úloh. Zároveň informoval, že Vedenie STU

odporúča realizovať vyhodnotenie navrhovateľov a ich tém prostredníctvom panelovej diskusie.

Dekanka Bieliková konštatovala, že témy neboli konzultované s fakultami, dekani nemali možnosť sa k nim vyjadriť a teda nemali

žiaden dosah na výber tém. Rektor konštatoval, že témy korešpondujú s cieľmi RIS3.

**UZNESENIE: 9.8/2017-KR**

Kolégium rektora STU berie na vedomie vyhlásenie univerzitnej súťaže na vypísanie tém na postdoktorandské pracovné miesta.

**K BODU 9: Vyhlásenie výzvy Grantovej schémy na podporu excelentných tímov mladých výskumníkov v podmienkach Slovenskej technickej univerzity v Bratislave**

Materiál uviedol rektor. Prezentoval prorektor Peciar v súlade s plánom hlavných úloh.

Dekanka Vitková v rámci krátkej diskusie navrhla posudzovať tímy po skupinách odborov.

Dekan Oravec upozornil na potrebu preformulovania bodu 3, ktorý spolu s bodom 2, písmeno g) predstavuje spolu so záväzkom

dekana problém.

V nadväznosti na uvedené pripomienky rektor navrhol doplniť do bodu 2, písmeno b) vedný alebo umelecký odbor, ... a zároveň

upraviť formuláciu v bode 3.

**UZNESENIE: 9.9/2017-KR**

Kolégium rektora STU berie na vedomie výzvu Grantovej schémy na podporu excelentných tímov mladých výskumníkov v podmienkach Slovenskej technickej univerzity v Bratislave a odporúča výzvu vyhlásiť.

**K BODU 10: Výzva na predkladanie žiadostí v rámci Programu na podporu mladých výskumníkov**

Materiál uviedol rektor. Prezentoval prorektor Peciar v súlade s plánom hlavných úloh.

**UZNESENIE: 9.10/2017-KR**

Kolégium rektora STU berie na vedomie výzvu na predkladanie žiadostí v rámci Programu na podporu mladých výskumníkov a odporúča výzvu vyhlásiť.

**K BODU 11: Vedec roka 2017 - Vyhlásenie súťaže**

Materiál uviedol rektor. Prezentoval prorektor Peciar v súlade s plánom hlavných úloh.

**UZNESENIE: 9.11/2017-KR**

Kolégium rektora STU berie na vedomie harmonogram a výsledky súťaže Vedec roka STU 2017.

**K BODU 12: Dodatok č.1 k Smernici rektora: Zásady hospodárenia STU v Bratislave**

Materiál uviedol rektor. Prezentoval kvestor ako aktualizáciu jednotných zásad hospodárenia pre samostatne hospodáriace súčastí

STU. Apeloval sa dekanov, že každá súčasť je povinná plánovať kladný hospodársky výsledok minimálne vo výške nákladov na

odpisy majetku.

V rámci diskusie sa dekan Šajbidor informoval, či bol materiál diskutovaný s tajomníkmi fakúlt.

Dekan Šooš poukázal na problém s rezervným fondom, ktorý nesmie byť použitý na prekrytie odpisov.

Diskusné príspevky vo všeobecnosti viedli k možnostiam využitia rezervného fondu a fondu reprodukcie. V závere rektor odporučil

diskutovať o jednotlivých možnostiach individuálne.

**UZNESENIE: 9.12/2017-KR**

Kolégium rektora STU prerokovalo Dodatok č.1 k Smernici rektora „Zásady hospodárenia STU v Bratislave“.

**K BODU 13: Návrh Dodatku č.2 k Smernici rektora: Nájom nehnuteľného majetku vo vlastníctve STU v Bratislave**

Materiál uviedol rektor. Prezentoval kvestor ako úpravu zásad a postupu prenechávania nehnuteľného majetku STU do nájmu iným

osobám, podľa potrieb, ktoré vznikli v aplikačnej praxi. Prizvaný: JUDr. Michalička.

V rámci diskusie dekani diskutovali k podmienkam v Čl. 1, bod 3 a Čl. 10, bod 3.

Dekan Šajbidor sa informoval o špecifickom prípade s nájomcom BEL/NOVAMANN, ktorý je potrebné konzultovať individuálne

s kvestorom.

**UZNESENIE: 9.13/2017-KR**

Kolégium rektora STU prerokovalo Návrh Dodatku č.2 k Smernici rektora „Nájom nehnuteľného majetku vo vlastníctve STU v Bratislave“ a odporúča predmetný interný predpis vydať.

**K BODU 14: Opatrenia na odstránenie nedostatkov zistených kontrolou NKÚ**

Materiál uviedol rektor. Prezentoval kvestor ako informáciu o odstránení nedostatkov zistených kontrolou Najvyššieho kontrolného

úradu Slovenskej republiky vyplývajúcich z Protokolu o výsledku kontroly financovania a hospodárenia verejných vysokých škôl č.

Z-010891/2017/1031/BMC zo dňa 16.11.2017. Prizvaný: JUDr. Michalička.

Rektor konštatoval, že kontrola bola po niekoľkých mesiacoch úspešne ukončená. Správa o výsledku je značne rozsiahla, vo

všeobecnosti pozitívna, s minimálnymi výhradami. V tejto súvislosti poďakoval dekanom, Ing. Malinovi a kvestorovi za súčinnosť.

**UZNESENIE: 9.14/2017-KR**

Kolégium rektora STU prerokovalo opatrenia na odstránenie nedostatkov zistených kontrolou NKÚ a berie ich na vedomie.

**K BODU 15: Aktualizácia zámeru vysporiadania pozemkov STU s UK v Mlynskej doline**

Materiál uviedol rektor. Prezentoval kvestor ako informáciu o výsledku doterajších rokovaní medzi zamestnancami Slovenskej

technickej univerzity v Bratislave a zamestnancami Univerzity Komenského v Bratislave za účelom usporiadania vlastníckych práv

medzi STU a UK. Prizvaný: Ing. Benka.

Rektor v uvedenej záležitosti požiadal o urýchlenie procesu a návrh komplexného riešenia, ako aj jeho následného predloženia na

schválenie do príslušných grémií.

**UZNESENIE: 9.15/2017-KR**

Kolégium rektora STU prerokovalo aktualizovaný zámer usporiadania vlastníckych práv k nehnuteľnostiam nachádzajúcim sa v areáli ŠD Mladosť v katastrálnom území Karlova Ves medzi Slovenskou technickou univerzitou v Bratislave a Univerzitou Komenského v Bratislave a odporúča postupovať navrhnutým spôsobom.

**K BODU 16: Pravidlá na tvorbu prístupových hesiel**

Materiál uviedol rektor. Prezentoval prorektor Čičák ako požiadavku spoločnosti IS4U, dodávateľa systému AIS na zvýšenie ochrany

prístupu a úrovne bezpečnosti. Po schválení časti „hesiel“ bude takto upravená celá „Prevádzková bezpečnostná smernica“.

Krátka diskusia sa viedla k nutnosti dodržiavania tak prísnych pravidiel.

**UZNESENIE: 9.16/2017-KR**

Kolégium rektora STU prerokovalo materiál „Pravidlá na tvorbu prístupových hesiel“ a odporúča v tomto zmysle revidovať „Prevádzkovú bezpečnostnú smernicu Bezpečnostného projektu STU“.

**K BODU 17: Rôzne**

**K BODU 17/A: Rôzne/Návrh na organizovanie Erasmus International Staff Weeku**

Materiál uviedol rektor. Prezentoval prorektor Čičák.

Ide o podujatie, ktoré prispeje k nadviazaniu kontaktov so zahraničnými univerzitami a k výmene skúseností s administráciou,

koordináciou a realizáciou projektu ICM na úrovni príjemcu grantu.

**UZNESENIE: 9.17A/2017-KR**

Kolégium rektora STU berie na vedomie návrh a súhlasí s organizovaním podujatia 2nd Erasmus+ International Staff Week 2018, STUBA Bratislava s podmienkami a zabezpečením popísaným v predloženom dokumente.

**INFORMÁCIE A OZNAMY:**

Rektor

* pozval prítomných na Vianočný koncert STU, ktorý sa uskutoční dnes večer v divadle Aréna
* informoval, že študentská časť Akademického senátu STU si zvolila nového zástupcu, a teda novým predsedom ŠČ AS STU sa stal Bc. Martin Ondraščin

Bc. Ondraščin

* informoval o aktivitách študentov
	+ uskutočnilo sa stretnutie s ministerkou ŠVVaŠ SR
	+ oboznámil prítomných o výsledkoch Scio testov
		- v nadväznosti na uvedené dekanka Bieliková informovala, že Vedenie FIIT STU rozhodlo, že náklady na Scio testy uhradia všetkým uchádzačom

Dekan Šooš

* upozornil na ceny výpočtovej techniky, ktoré sú reálne v obchodoch nižšie ako tie, ktoré sa obstarávajú prostredníctvom elektronického trhoviska
	+ v nadväznosti na uvedenú informáciu rektor odporučil spracovať všetky dostupné podklady, vyhodnotiť ich a v prípade potreby upozorniť na túto skutočnosť Protimonopolný úrad SR

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 11.12.2017 | AS STU | 14:00 | 12:00 obed AS STU |
|  | 13.12.2017 | VR STU | 09:00 | 14:00 menovanie docentov |
|  | 20.12.2017 | V STU | 09:00 |  |
| **Január 2018** | 17.01.2018 | KR STU | 09:00 |  |

Zapísala: 07.12.2017 Zápisnicu overili: 08.12.2017

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_